《里塘寓舍》
清代·陈奉兹

尽堪晚起无人处，苦迫衰年少睡时。晴散雪花看渐密，夏生春睡意犹迟。

残编熟尽还相对，蛮语通多总入诗。万里淹留问心迹，梦回地下老亲知。

作者简介：（1726—1799）清江西德化人，字时若，号东浦。乾隆二十五年进士。自四川阆中知县擢茂州知州。金川之役，主炮局及修治桥路，劳绩甚著。在蜀二十年，官至按察使。后调河南，迁江苏，为江宁布政使九年，治以简静为主。有《敦拙堂集》。